IVICA TODORIĆ konačno ima svoju staru frizuru. Naime, jutros je nakon više od godinu dana posjetio opet svog frizera Nenu kod kojeg je godinama svako jutro išao na frizuru.

Prije šišanja novinarki HRT-a Maji Sever, na pitanje što dalje, odgovorio je: "Idem u akciju."

Kao da ništa nije bilo... pic.twitter.com/vdzDfXXwa4 — Maja Sever (@SeverMaja) 21. studenoga 2018.

Nakon što se ošišao, najavio je da ide na izbore. Na pitanje novinarke 24 sata kako planira promijeniti Hrvatsku, kao što je najavio, Todorić je odgovorio: "Osvojit ću vlast i pokrenuti Hrvatsku. Idem na izbore!"

Je li se samo šalio ili će zaista izaći na izbore, tek ćemo vidjeti. Krajem iduće godine u Hrvatskoj se održavaju predsjednički izbori. Prije njih na rasporedu su europski izbori, a 2020. su parlamentarni.

Ivica Mudrinic poželio je dobar dan i dobrodošlicu Ivici Todoricu kod frizera Nene. pic.twitter.com/AyREKhwnEW — Maja Sever (@SeverMaja) 21. studenoga 2018.

Od jučer na slobodi

Podsjetimo, jučer je Županijski sud odlučio pustiti na slobodu Ivicu Todorića nakon što je najpoznatiji hrvatski osumnjičenik za teška kaznena djela uplatio jamčevinu u protuvrijednosti od milijun eura. Iako su Todorićevi odvjetnici prije samo pet dana tvrdili da bivši vlasnik Agrokora nema milijun eura za jamčevinu, iznos o kojem većina građana može samo sanjati Todorić je uspio prikupiti u, kako je to novinarima rekla njegova odvjetnica Jadranka Sloković, "čak tri dana".

Glasnogovornik suda Krešimir Devčić kazao je nakon ročišta da Todorić nakon izlaska iz Remetinca ostaje na slobodi do okončanja postupka koji se vodi protiv njega, ali pod sljedećim uvjetima:

Tekst se nastavlja ispod oglasa

Todorić ne smije napuštati područje Grada Zagreb bez dopuštenja suda.

Morao je predati putovnicu i ona će biti pohranjena na sudu.

Ne postoji mjera obveze javljanja nadležnoj policijskoj postaji, odnosno sudu

Želite li momentalno primiti obavijest o svakom objavljenom članku vezanom uz Ivicu Todorića, instalirajte Index.me aplikaciju i pretplatite se besplatno na tag: Ivica Todorić.

Index.me aplikaciju za android besplatno možete preuzeti na ovom linku, dok iPhone aplikaciju možete preuzeti ovdje.